CELEX: 62011CA0158
Language: fi
Date: 2012-06-14 00:00:00
Title: Asia C-158/11: Unionin tuomioistuimen tuomio (toinen jaosto) 14.6.2012 (Cour de cassationin (Ranska) esittämä ennakkoratkaisupyyntö) — Auto 24 SARL v. Jaguar Land Rover France SAS (Kilpailu — SEUT 101 artikla — Moottoriajoneuvoala — Asetus (EY) N:o 1400/2002 — Ryhmäpoikkeus — Valikoiva jakelujärjestelmä — ”Tiettyjen perusteiden” käsite määrällisen valikoivan jakelujärjestelmän osalta — Kieltäytyminen hyväksymästä tiettyä tahoa uusien moottoriajoneuvojen jälleenmyyjäksi — Täsmällisten, objektiivisten, oikeasuhteisten ja syrjimättömien määrällisten valintaperusteiden puuttuminen)

28.7.2012   
            
            
               FI
            
            
               Euroopan unionin virallinen lehti
            
            
               C 227/5
            
         Unionin tuomioistuimen tuomio (toinen jaosto) 14.6.2012 (Cour de cassationin (Ranska) esittämä ennakkoratkaisupyyntö) — Auto 24 SARL v. Jaguar Land Rover France SAS
   (Asia C-158/11) (1)
   
   (Kilpailu - SEUT 101 artikla - Moottoriajoneuvoala - Asetus (EY) N:o 1400/2002 - Ryhmäpoikkeus - Valikoiva jakelujärjestelmä - ”Tiettyjen perusteiden” käsite määrällisen valikoivan jakelujärjestelmän osalta - Kieltäytyminen hyväksymästä tiettyä tahoa uusien moottoriajoneuvojen jälleenmyyjäksi - Täsmällisten, objektiivisten, oikeasuhteisten ja syrjimättömien määrällisten valintaperusteiden puuttuminen)
   2012/C 227/07
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Valittaja: Auto 24 SARL
   
      Vastapuoli: Jaguar Land Rover France SAS
   
      Oikeudenkäynnin kohde
   
   Ennakkoratkaisupyyntö — Cour de cassation — Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 31.7.2002 annetun komission asetuksen (EY) N:o 1400/2002 (EYVL L 203, s. 30) 1 artiklan 1 kohdan f alakohdan tulkinta — Valikoiva jakelujärjestelmä — Kieltäytyminen hyväksymästä tiettyä tahoa uusien Land Rover -merkkisten moottoriajoneuvojen jälleenmyyjäksi — ”Tiettyjen perusteiden” käsite määrällisen valikoivan jakelun yhteydessä — Täsmällisten, objektiivisten, oikeasuhteisten ja syrjimättömien määrällisten valintaperusteiden puuttuminen
   
      Tuomiolauselma
   
   Perustamissopimuksen 81 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 31.7.2002 annetun komission asetuksen (EY) N:o 1400/2002 1 artiklan 1 kohdan f alakohdassa olevalla ilmaisulla ”tietyt perusteet” tarkoitetaan kyseisessä asetuksessa tarkoitetun määrällisen valikoivan jakelujärjestelmän osalta perusteita, joiden täsmällinen sisältö voidaan tarkastaa. Kyseisessä asetuksessa säädetyn poikkeuksen soveltamiseksi ei ole tarpeen, että tällainen järjestelmä perustuu perusteisiin, jotka ovat objektiivisesti perusteltavissa ja joita sovelletaan yhdenmukaisesti ja erottelematta kaikkiin valtuutushakemusten tekijöihin.
   
      (1)  EUVL C 179, 18.6.2011.